**Nadgrajen informacijski sistem ProbIS, z dostopi do svetovalno edukativnih modulov**

**Sklad:** ESRR

**Cilj politike:** CP1: Konkurenčnejša in pametnejša Evropa s spodbujanjem inovativne in pametne gospodarske preobrazbe ter regionalne povezljivosti na področju IKT

**Prednostna naloga:** PN2: Digitalna povezljivost

**Specifični cilj:** RSO1.2: Izkoriščanje prednosti digitalizacije za državljane, podjetja, raziskovalne organizacije in javne organe

**Predvideno trajanje projekta:** 23. 2. 2023 - 28. 2. 2028

**Vrednost projekta:** 490.000,00 EUR (od tega podpora Evropske unije 283.119,55 EUR in nacionalni javni prispevek iz državnega proračuna 206.880,45 EUR)

**Opis upravičenca oz. uporabnika:**

Naloge upravičenca na projektu opravlja Ministrstvo za pravosodje (Služba za koordinacijo in izvajanje projektov), vendar bo uporabnik rezultatov projekta Uprava Republike Slovenije za probacijo (UPRO). Poslanstvo UPRO je osebam v okviru izvrševanja kazenske sankcije nuditi pomoč, varstvo in nadzor z namenom, da oseba opusti kazniva dejanja in se uspešno integrira v skupnost, hkrati pa se zasleduje tudi cilj zagotavljanja večje varnosti družbe.

**Opis projekta:**

Cilj operacije je nadgradnja obstoječega informacijskega sistema UPRO ProbIS. Ta bo nadgrajen tako, da bodo osebam v probaciji in institucijam, ki sodelujejo v probacijski obravnavi, specifične podporne storitve na voljo v obliki digitaliziranih svetovalno-izobraževalnih modulov, do katerih bodo osebe v probaciji dostopale z uporabniškim imenom in geslom, in sicer do zanje primernega modula (specifičnega področja) glede na rezultat digitaliziranega modela za ocenjevanje tveganj in potreb. Dostopanje bo prostovoljno, na podlagi predhodno izvedenega procesa, ki prepoznava kriminogene dejavnike in močna področja posameznika.